આ અંગે મળતી માહિતી અનુસાર તાપી જિલ્લાની સોનગઢ પોલીસ સ્ટાફના માણસો પેટ્રોલિંગમાં હતા તે દરમ્યાન બાતમી મળી હતી કે મહારાષ્ટ્રના નંદુરબાર જિલ્લાના નવાપુર ખાતે દેવલી ફળિયામાં રહેતા પિન્ટુ ઉર્ફે ભીમરાવ ગઢરી નાઓને ત્યાંથી વિદેશી દારૂ ભરેલ એક કાર સોનગઢના શ્રોફ ડોક્ટરની પાછળ રહેતા નિતિન બટુકભાઈ ઠક્કરને ત્યાં આવી રહી છે. જે બાતમીના આધારે સોનગઢ પોલીસ સ્ટાફના માણસોએ વોચ ગોઠવી હતી. અને બાતમી મુજબની કાર નંબર જીજે-5-સીએ-1094 આવતા તેને અટકાવવાનો પ્રયાસ કર્યો હતો. તો કાર ચાલક ચાંપાવાડી પાટિયા ખાતેથી કાર પૂરઝડપે સોનગઢ નગર તરફ હંકારી હતી. પોલીસે તેનો પીછો કરતાં કારને સોનગઢ નગરના શ્રોફ ડોક્ટરના બંગલાની પાછળ શ્રીરામ નગર તરફ જતાં રસ્તા ઉપર ઘેરી હતી. જેથી કાર ચાલક કારમાંથી ઉતરી ખાડીના પુલ ઉપરથી ઝંપલાવી ભાગી છૂટ્યો હતો. પોલીસે કારની તલાસી લેતા કારમાંથી 1488 નંગ વિદેશી દારૂની બોટલો કિંમત રૂ. 93,600 તેમજ કાર કિંમત રૂ, 1 લાખ મળી કુલ 1,93,600 નો મુદ્દામાલ કબ્જે કરી કારચાલક તથા અન્ય આરોપીને વોંટેડ જાહેર કરી આગળની કાર્યવાહી હાથ ધરી છે.